CELEX: C2005/217/86
Language: el
Date: 2005-09-03 00:00:00
Title: Απόφαση του Πρωτοδικείου, της 5ης Ιουλίου 2005, στην υπόθεση T-9/04, Luigi Marcuccio κατά Επιτροπής των Ευρωπαϊκών Κοινοτήτων (Υπάλληλοι — Κοινωνική ασφάλιση — Ατύχημα — Άρθρο 73 του ΚΥΚ — Παραδεκτό — Αιτιολογία)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/39
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 5ης Ιουλίου 2005
   στην υπόθεση T-9/04, Luigi Marcuccio κατά Επιτροπής των Ευρωπαϊκών Κοινοτήτων (1)
   
   (Υπάλληλοι - Κοινωνική ασφάλιση - Ατύχημα - Άρθρο 73 του ΚΥΚ - Παραδεκτό - Αιτιολογία)
   (2005/C 217/86)
   Γλώσσα διαδικασίας: η ιταλική
   Στην υπόθεση T-9/04, Luigi Marcuccio, υπάλληλος της Επιτροπής των Ευρωπαϊκών Κοινοτήτων, κάτοικος Tricase (Ιταλία), εκπροσωπούμενος από τους δικηγόρους M. Di Stefano και A. Distante, κατά Επιτροπής των Ευρωπαϊκών Κοινοτήτων (εκπρόσωποι: J. Currall και C. Berardis-Kayser, επικουρούμενοι από τον A. Dal Ferro, δικηγόρο, με τόπο επιδόσεων στο Λουξεμβούργο), με κύριο αντικείμενο αίτημα ακυρώσεως της σιωπηρής απόφασης της Επιτροπής περί απορρίψεως της αιτήσεως που υπέβαλε ο προσφεύγων στις 3 Δεκεμβρίου 2002 προκειμένου να επιτύχει την αναγνώριση ατυχήματος κατά το άρθρο 73 του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων, το Πρωτοδικείο (πρώτο τμήμα), συγκείμενο από τους J. D. Cooke, πρόεδρο, I. Labucka και V. Trstenjak, δικαστές· γραμματέας J. Palacio González, κύριος υπάλληλος διοικήσεως, εξέδωσε στις 5 Ιουλίου 2005, απόφαση με το ακόλουθο διατακτικό:
   
               1)
            
            
               Ακυρώνει την απόφαση της Επιτροπής περί απορρίψεως της αιτήσεως που υπέβαλε ο προσφεύγων στις 3 Δεκεμβρίου 2002 προκειμένου να επιτύχει την αναγνώριση ατυχήματος κατά το άρθρο 73 του Κανονισμού Υπηρεσιακής Καταστάσεως των Υπαλλήλων των Ευρωπαϊκών Κοινοτήτων.
            
         
               2)
            
            
               Απορρίπτει τα αιτήματα περί διατάξεως αποδείξεων από το Πρωτοδικείο.
            
         
               3)
            
            
               Η προσφυγή είναι απαράδεκτη κατά τα λοιπά.
            
         
               4)
            
            
               Καταδικάζει την Επιτροπή στα δικαστικά έξοδα.
            
         
      (1)  ΕΕ C 85 της 3.4.2004.